A Tanulmányi Osztály munkatársai az alábbi félfogadási rend szerint várják a Hallgatókat:

| **NAP** | **FÉLFOGADÁS** |
| --- | --- |
| Hétfő | 8:30–12:00 és 15:00–16:00 |
| Kedd | 8:30–12:00 és 13:00–16:00 |
| Szerda | 8:30–12:00 és 13:00–16:00 |
| Csütörtök | 8:30–12:00 és 13:00–16:00 |
| Péntek | 8:30–12:00 és 13:00–14:00 |

A Tanulmányi Osztály munkatársai **12:00-13:00 óra között ebédszünet**et tartanak, továbbá minden **hétfőn 13:00-15:00 óráig szakmai megbeszélés**en vesznek részt. *A félfogadás ezen idősávokban szünetel.***Szíves megértésüket köszönjük!**

A fenti idősávokon kívüli személyes félfogadásra kizárólag **előzetes bejelentkezés** alapján kerülhet sor.

Az előzetes bejelentkezés történhet:

* e-mailen a Tanulmányi Osztály címén ([tanulmanyi.osztaly@itk.ppke.hu](mailto:tanulmanyi.osztaly@itk.ppke.hu)) a hallgató **teljes nevének**, **Neptun kódjának** valamint **képzésének** megadásával, vagy
* a hallgató saját tanulmányi ügyintézőjénél közvetlenül e-mailen vagy telefonon.

**A tanulmányi osztály vezetője**

**Vargáné dr. Balogh Orsolya** TO vezető ([balogh.orsolya@itk.ppke.hu](mailto:balogh.orsolya@itk.ppke.hu))

**Ügyintézés - Kollégáink neve abc sorrendben**

| **Munkatárs** | **Iroda** | **Telefon** | **E-mail** |
| --- | --- | --- | --- |
| Balogh Edit Rita | 114. iroda | 886-4727 | [balogh.edit@itk.ppke.hu](mailto:balogh.edit@itk.ppke.hu) |
| Fogarasi Ildikó | 113. iroda | 886-4726 | [fogarasi.ildiko@itk.ppke.hu](mailto:fogarasi.ildiko@itk.ppke.hu) |
| Kalapács Éva | 113. iroda | 886-4726 | [kalapacs.eva@itk.ppke.hu](mailto:kalapacs.eva@itk.ppke.hu) |
| Kövesdy Mária | 112. iroda | 886-4761 | [kovesdy.maria@itk.ppke.hu](mailto:kovesdy.maria@itk.ppke.hu) |
| Nagy Erika (felvételi referens) | 112. iroda | 886-4761 | [nagy.erika@itk.ppke.hu](mailto:nagy.erika@itk.ppke.hu) |
| Olajkár-Haraszti Rita | 113. iroda | 886-4726 | [olajkar-haraszti.rita@itk.ppke.hu](mailto:olajkar-haraszti.rita@itk.ppke.hu) |
| Rumi Gabriella | 114. iroda | 886-4727 | [rumi.gabriella@itk.ppke.hu](mailto:rumi.gabriella@itk.ppke.hu) |
| Vargáné dr. Balogh Orsolya | 111. iroda | 886-4711 | [balogh.orsolya@itk.ppke.hu](mailto:balogh.orsolya@itk.ppke.hu) |
| Csány László | 231. (TTI) iroda | 886-4779 | [csany.laszlo@itk.ppke.hu](mailto:csany.laszlo@itk.ppke.hu) |

A program leírása

**A Szakkollégium leírása**

A programot azon tehetséges hallgatók számára indítottuk, akik a tantervben szereplő képzési lehetőségeknél többre vágynak, kiváló tanulmányi eredménnyel rendelkeznek, vállalják a program által felkínált speciális gyakorlati és elméleti órák látogatását valamint az ezzel együtt járó plusz munkát. A programba a szakkollégium vezetőjétől kapott **személyes meghívás alapján** kerülhetnek be azok a hallgatók, akik megfelelnek az előírt követelményeknek. A meghívás egy tanévre szól.

**A bekerülés alapfeltételei:**

* Előző 1 vagy 2 év féléveinek kiemelkedő tanulmányi átlaga
* Legalább 60 kredit teljesítése az előző 2 félévben

Azon hallgatóknak, akik élni szeretnének a felkínált lehetőséggel, egy **motivációs levelet** kell elküldeniük, és **nyilatkozniuk kell**, hogy kollégiumi férőhelyre igényt tartanak-e, majd egy **személyes beszélgetésen** vesznek részt a program vezetőjével.

**A szakkollégiummal együtt járó előnyök:**

A kiválasztott hallgatók számára számos tárgyból **külön gyakorlati csoport** kerül kialakításra, amelyet a területhez leginkább értő oktató, lehetőleg az előadó tart. **A szakkollégiumba felvett hallgatónak az adott tárgyhoz tartozó szakkollégiumos gyakorlati csoportba kell járnia.**

A programban részt vevő hallgatók **elsőbbséget élveznek a tárgyfelvételnél**: minden választott órára biztosított a bekerülésük.

A tanév folyamán plusz lehetőségük nyílik **speciális órák** látogatására: Professor Emeritusok, ill. külsős szakmai előadók által tartott előadásokat látogathatnak, Emeritusokkal folytathatnak beszélgetéseket, laborbemutatókon és labormunkákban vehetnek részt, továbbá lehetőségük nyílik arra, hogy **kutatási projektekhez** kapcsolódjanak.

A BSc-s hallgatóknak “**Gyorsítópályás MSc-re**” van lehetőségük, amelynek segítségével bizonyos MSc-s tárgyakat előre, már a BSc-s tanulmányaik során felvehetnek külön dékáni kérelem nélkül, külön javaslat kíséretében.

A program során **kiemelt ösztöndíjat, szakkollégiumi elhelyezést** biztosítunk számukra.

A szakkollégiumban résztvevő hallgatók már BSc-s tanulmányaik alatt részesülhetnek **Erasmus ösztöndíjban**:

1. *másodéveseknek elsősorban szakmai gyakorlat céljából, ami jó előkészítés lehet a TDK munka megkezdéséhez*
2. *harmadévesek tanulmányi mobilitásra illetve szakmai gyakorlatra is pályázhatnak.*

A Szakkollégiumos hallgatók számára szervezett extra, kötelező előadások, beszélgetések, programok a félév során aktuálisan kerülnek meghirdetésre a hallgatók számára elkülönített Teams csoportban. **Kérjük, ezen hirdetések folyamatos követését!**

**A hallgatók haladása minden tanév végén kiértékelésre kerül**, melynek figyelembe vételével születik döntés arról, hogy folytathatják-e a programot a következő évben.

**Célcsoport**  
Minden képzésen a már két félévet befejezett, sikeresen elvégzett hallgatók. BSc képzésen 3. félévtől, MSc képzésen a megelőző (folytatólagos) két BSc-s félév is beszámít, így már akár 1. félévtől van lehetőség bekerülni a Szakkollégiumos csoportba.

**A program folytatásának feltételei (a kiértékelés szempontjai)**

* Az előző/teljesített év féléveinek kiemelkedő tanulmányi átlaga
* A felvett tárgyak elvégzése a képzésen, megfelelő eredménnyel
* BSc-n a vállalt MSc-s tárgy sikeres teljesítése, MSc-n a választott szakmai tárgy teljesítése
* 60 kredit teljesítése a két utolsó aktív félévben
* A programban és a kapcsolódó eseményeken való tevékeny részvétel
* TDK-munka/kutatás elkezdése egy témavezetőnél (ÚNKP pályázathoz is szükséges egy téma kiválasztása, a pályázat leadása tavasszal)
* TDK bemutatása az őszi és/vagy tavaszi félévben
* MSc képzésen minden félévben 30 kredit fölötti szakmai kredit elvégzése
* A szakkollégiumi felvételi bizottságtól kapott meghívó levél

Amennyiben a feltételeknek megfelel a szakkollégiumi felvételi bizottság dönthet úgy, hogy újra meghívást kap a programba.

**Az Info-Bionika szakkollégium hivatalos dokumentumai**

A Szakkollégium Szervezeti és Működési Szabályzata valamint a Képzési és Felvételi rendje megtalálható a Kar hivatalos honlapján:

<https://itk.ppke.hu/szabalyzatok-2>

**Diákigazolvány ügyintézés**

A Tanulmányi Osztály **BSc, MSc, IPCV hallgatók** részére folytat diákigazolvány ügyintézést.

Ügyintéző: *Olajkár-Haraszti Rita* (TO 113. szoba) [olajkar-haraszti.rita@itk.ppke.hu](mailto:olajkar-haraszti.rita@itk.ppke.hu)

Ügyintézés: **előre egyeztetett időpontban, az alábbi idősávokban**.

**Hétfő**: 9:30-12:00 és 15:00-16:00  
**Kedd, Csütörtök**: 9:30-12:00 és 13:30-16:00  
**Szerda**: 13:30-15:30

**TÁJÉKOZTATÓ a diákigazolvány ügyintézés menetéről**

A diákigazolvány a hallgatói jogviszony fennállását tanúsító **közokirat**.  
**2023 szeptember 1-től** az aktuális félév érvényes matricájával ellátott diákigazolvány **hallgatói jogviszony igazolására** is alkalmas, aktív hallgatói jogviszony esetében.

A diákigazolványt az Educatio Társadalmi Szolgáltató Nonprofit Kft. készíti el a hallgató részére, érvényesítéséről pedig az intézmény gondoskodik. Bővebben a 362/2011. (XII. 30.) Korm. rendelet ír erről. Országszerte több száz elfogadóhelyen vehetőek igénybe különböző kulturális, utazási és kereskedelmi kedvezmények a diákigazolvánnyal. A **kedvezményekről bővebben** a [www.diakigazolvany.hu](http://www.diakigazolvany.hu/) oldalon olvashat.

Akik idén fejezték be középiskolai tanulmányaikat, október 31-ig még használhatják a középiskolai diákigazolványt a rajta lévő középiskolai érvényesítő matricával. Amennyiben korábban is a PPKE hallgatója volt valaki és megfelel a következő kritériumoknak ( 1. ugyanazon tagozaton (nappali) folytatja a tanulmányait, mint előzőleg, kihagyott félév nélkül; 2. a diákigazolványon szereplő személyes adatokban (pl. név, cím) nem történt változás ) , úgy nem kötelező a diákigazolvány cseréje, csupán érvényesíteni kell azt. (Az 1. (őszi) szemeszter matricája március 31-ig; a 2. (tavaszi) szemeszter matricája október 31-ig érvényes.)

Aktuális félév matricaosztásra vonatkozó információi az oldal alján találhatóak.

**Új diákigazolvány igénylése**

Új igényléshez első lépésként **okmányirodába** kell menni (nem szükséges a lakhely szerint illetékes irodába menni), majd az ott kapott **NEK adatlap** (=Nemzeti Egységes Kártyarendszer) alapján kell a **Neptunban az Ügyintézés** menüpont / **Diákigazolvány igénylés** almenüben a konkrét igénylést elindítani.

Ezt követően két nap múlva tud **ideiglenes igazolást** igényelni a Tanulmányi Osztályon. Fontos, hogy azok, akik az előző félévben még nem voltak a PPKE hallgatói, legkorábban a szorgalmi időszak kezdetétől kaphatnak ideiglenes igazolást, illetve érvényesíthetik elkészült diákigazolványukat.

Az igénylés elindításához feltétlenül szükség van arra, hogy a Neptunban rögzített legyen a hallgató „**oktatási azonosító** száma”. Ezt az azonosítót egy központi elektronikus rendszer (Felsőoktatási Információs Rendszer – FIR) küldi meg a PPKE részére. Azt, hogy van-e már hallgatói azonosítója, a legkönnyebben a következőképpen tudja leellenőrizni: A Neptunba belépve a bal oldali „Saját adatok” menüben a „személyes adatok” menüpontra kattintva az Oktatási azonosító mellett egy 11 jegyű számot kell látnia. Amennyiben a mező üres, úgy még nincsen azonosítója, így az igénylés nem indítható el.

**Új diákigazolvány átvétele**

Új diákigazolvány igénylése esetén minden hallgató **Neptun üzenetben kap értesítést** arról, hogy igazolványa átvehető. Ebben az esetben **az igazolványt és a matricát egyszerre** adjuk ki a diákigazolvány ügyintézővel történő előre egyeztetett időpontban.

**Matricaosztás 2024/25/1 félév**

Hamarosan meghirdetésre kerül.

Jogviszony-igazolás

**Figyelem!** Hallgatói jogviszony igazolást csak a bejelentkezési időszak lezárultát követően tudunk kiállítani. Költségtérítéses / önköltséges hallgatók esetén további feltétel a térítési díj (vagy annak első részlete) befizetése.

Jogviszony-igazolást a Tanulmányi Osztálytól az alábbi űrlap kitöltésével lehet igényelni.

<https://ppke.sharepoint.com/sites/itk-to/SitePages/Jogviszony-igazol%C3%A1s.aspx>

Esélyegyenlőség

**Kari Esélyegyenlőségi Koordinátorok**

**Vargáné dr. Balogh Orsolya** Tanulmányi osztály 111-es szoba [balogh.orsolya@itk.ppke.hu](mailto:balogh.orsolya@itk.ppke.hu) és

**Rumi Gabriella** Tanulmányi osztály 114-es szoba [rumi.gabriella@itk.ppke.hu](mailto:rumi.gabriella@itk.ppke.hu)

**Kérelmek benyújtása**

Kérelmeket a Neptun rendszeren keresztül kell benyújtani. A kérvény megnevezése: 601 Kedvezmény igénylése esélyegyenlőségi alapon, mely az Ügyintézés/Kérvények menüpontban található.

A kérelemhez mellékelni kell a Kormányrendeletben meghatározott szakértői véleményt.

**A fogyatékosság megállapításához szükséges szakértői vélemény**

A 87/2015. Kormány rendelet 63. §-a szabályozza, hogy milyen szakértői vélemény fogadható el:

A fogyatékossággal élő hallgató fogyatékosságának típusát a (2) vagy a (3) bekezdésben meghatározott szerv által kiadott szakértői véleménnyel igazolja.

(2) Ha a hallgató fogyatékossága, sajátos nevelési igénye már a középfokú tanulmányok ideje alatt is fennállt, a fogyatékosság, sajátos nevelési igény a megyei (fővárosi) pedagógiai szakszolgálati intézmények és azok megyei vagy országos szakértői bizottságként eljáró tagintézményei által kibocsátott szakértői véleménnyel igazolható.

(3) Ha a hallgató fogyatékossága, sajátos nevelési igénye a középfokú tanulmányok ideje alatt nem állt fenn, a fogyatékosság az **ELTE Gyakorló Országos Pedagógiai Szakszolgálat** által kibocsátott szakértői véleménnyel igazolható.

**Igénybe vehető kedvezmények**

A hallgató fogyatékosságára tekintettel a fent meghatározott szakértői vélemény alapján kérheti a tanulmányi kötelezettségek teljesítése, illetve a vizsgák alóli részleges vagy teljes felmentését vagy azok más módon történő teljesítésének engedélyezését, a TVSZ-ben meghatározottak szerint

**Vonatkozó jogszabályok**

[**87/2015. (IV. 9.) Korm. rendelet a nemzeti felsőoktatásról szóló 2011. évi CCIV. törvény egyes rendelkezéseinek végrehajtásáról:**](https://njt.hu/jogszabaly/2015-87-20-22).

[**TVSZ 43. §-a rendelkezik a fogyatékossággal élő hallgatókról**](https://itk.ppke.hu/storage/tinymce/uploads/Szabalyzatok/TVSz_20240815_PPKE_ITK_HU.pdf)

Kedves Hallgató!

A PPKE ITK hallgatóinak lehetőségük van részt venni **ingyenes pszichológiai konzultáción**, melyet a **Hallgatói Tanácsadó Központ** biztosít.

A konzultációkat **Pusker Máté** pszichológus munkatársunk tartja.

Hogy milyen **témakörökben** fordulhatsz hozzá?

Például,

* ha úgy érzed **túl nagy fába vágtad a fejszéd**
* ha nehéz **kérdések** foglalkoztatnak
* ha jól jönne egy **beszélgetés**
* ha úgy érzed, mostanában nehezebb **kapcsolódni** másokhoz
* ha fejleszteni szeretnéd az **önismereted**
* ha tudni szeretnéd, hogyan **kommunikálj hatékonyan** társaiddal, oktatóiddal
* ha kíváncsi vagy, hogyan lehet **konfliktust kezelni** veszekedés nélkül

A konzultáció **személyesen** történik a 3. emeleten, a **321/a irodában**.

Időpontot foglalni *név* és *egyetemi email cím* megadásával lehet az alábbi linken, **kedd, szerda, csütörtök** napokra:

[**Hallgatói Tanácsadás**](https://app.minup.io/book/hallgatoi-tanacsadas/service/3641)

A pszichológus **megőrzi a hallgató anonimitását**, tehát semmilyen formában nem kommunikálja a hallgató nevét vagy bármely azonosítóját az egyetem felé.

Amennyiben nagy számban élnek a hallgatók a lehetőséggel, úgy **elképzelhető**, hogy **várólistára** kerülnek az újabb érdeklődők.

Amennyiben kérdésed merül fel, fordulj hozzánk bizalommal az alábbi emailcímen:  
[hallgatoi.tanacsadas@itk.ppke.hu](mailto:hallgatoi.tanacsadas@itk.ppke.hu)

Üdvözlettel:

A **Hallgatói Tanácsadó Központ** nevében,

Pusker Máté

Kápolna

A Pázmány Péter Katolikus Egyetem jelenlegi egyetemi lelkésze **Ft. Caprioli Alessandro**.

Karunk kápolnája az épület **2. emeletén a 202. szobában** működik. Alessandro atya szeretettel várja a hallgatókat **szentmisére** és **lelki beszélgetésekre**.

[**Elérhetőség és bővebb információk**.](https://itk.ppke.hu/lelkeszseg-3)

Bejelentkezés (regisztráció)

**A hallgató abban az esetben folytathat tanulmányokat a félévben, ha a bejelentkezési időszakban a Neptun rendszeren keresztül aktívként bejelentkezett az adott képzésre.**

**A bejelentkezés lépései**

1. A Neptun rendszerbe belépve ellenőrizze, hogy a bal felső sarokban a megfelelő képzés van-e kiválasztva. Ha több képzése is van/volt az intézményen belül, akkor a bal felső sarokban lévő „Képzés” gombra kattintva válassza ki azt a képzést, amelyen bejelentkezni kíván.

1. A felső menüsorból válassza ki az „Ügyintézés” menüpont „Beiratkozás/Bejelentkezés” almenüpontját. Ekkor megjelennek az adott képzéshez tartozó félévek.

1. Az új aktuális félév sorában kattintson a „Lehetőségek” linkre, majd válassza ki a „Beiratkozás” menüpontot. Az „Aktív" vagy „Passzív" rádiógombok segítségével választható ki a kívánt féléves státusz, majd a választást a „Nyilatkozom" gombbal kell megerősíteni. (Bejelentkezési státusza „Folyamatban” lesz mindaddig, amíg a tanulmányi előadója el nem fogadja bejelentkezési kérelmét. Közben azonban már tud tárgyakat felvenni.) A regisztráció dönti el, hogy aktív-e a féléve, nem pedig az, hogy vett-e fel tárgyat!

Az esetleges pénzügyi tartozás miatt meghiúsult regisztráció esetén részletes hibaüzenetet kap.

A bejelentkezési kérelem a bejelentkezési időszak alatt tetszés szerint módosítható. Ezt a „Lehetőségek”-en belül a „Beiratkozás módosítása” felületen lehet megtenni. Amennyiben a hallgató aktív félévre jelentkezett be és vett is fel tárgyakat, akkor passzívra csak úgy módosíthatja a regisztrációját, ha előbb a felvett tárgyait leadja. A bejelentkezés elmulasztása egyenértékű a passzív félévre történő regisztrációval.

A bejelentkezési időszak lezárta után, a tanév rendjében megadott időpontig, szolgáltatási díj befizetése ellenében a hallgató engedélyt kaphat, hogy pótolja az elmulasztott regisztrációt. A hallgató a Tanulmányi Bizottság (TB) hatáskörébe tartozó ***301 Halasztott beiratkozás/bejelentkezés iránti kérelmét*** kizárólag a *Neptun rendszeren keresztül* tudja benyújtani.